polyglot-tagger/wikipedia-language-snippets-filtered huggingface dataset:
Pada 15 September 2020, pemerintah penguasai Barbados mengumumkan pelaksanaan membubarkan kuasa beraja sebagai suatu negara republik pada 30 November 2021, 55 tahun setelah negara itu merdeka dari jajahan British menggantikan dengan suatu Presiden ketua negara lantikan rakyat sendiri; Barbados masih akan kekal keanggotaan dalam Alam Komanwel.
Lagu kebangsaan yang sekarang, lebih pendek, terdiri hanya dari bait pertama dan terakhir dengan refrain dari Mars Patriotik 1813, dengan menghilangkan banyak teksnya yang emosional menyangkkut perjuangan kemerdekaan dari Spanyol (dengan lengan yang kuat mereka mencabik-cabik singa Iberia yang sombong).
Nama setempat negara tersebut Hrvatska serta nama Latinnya terbitan Hrvat serapan akar Slav Barat Laut metatesis kata akar Slav Umum *Xorvat turunan Proto-Slav *Xrvát mungkin ditulis dalam Batu-Batu Bersurat Tanais bertarikh abad ke-3 yang diyunanikan sebagai .
"Dukkha" sering diterjemahkan sebagai kesengsaraan di mana ia merupakan penterjemahan yang salah kerana ia bukanlah merujuk kepada kesengsaraan sebenar, akan tetapi ketidakpuasan terhadap tahap dan benda bersifat sementara termasuklah pengalaman yang menyenangkan tetapi bersifat sementara.
Spesies ini pernah tersebar luas di tanah rata tebing pasir sungai di utara India, bagaimanapun kawasan pembiakan mereka lama tidak diketahui sehingga koloni bersarang yang amat besar akhirnya dijumpai pada tahun 1877 di Shwaygheen di Sungai Sittaung, Pegu, Burma dan ia dipercayai bahawa burung India turut membiak di situ.
Ternyata album yang dihasilkan juga meletup di pasaran dengan lagu-lagu hits seperti Bourgenvilla, Butakah Cinta, Sepi Tanpa Cinta, Sejujur Mana Kata-Kata, Persada Cintaku, Romantis, Kita Ditakdirkan Jatuh Cinta, Kerana Budi Ku Jatuh Hati & Pesanan Buat Kekasih.
"Sehingga Jun 2015, tiada tanda-tanda bahawa spesies ini dijumpai di Sabah, ia selamat untuk mengatakan tidak lagi wujud spesies ini di habitat liar di Malaysia. Hanya terdapat tiga ekor badak sumbu Sumatera dalam kurungan di Malaysia, semuanya dalam hutan di negeri Sabah. Kali terakhir dijumpai spesies ini di Semenanjung Malaysia adalah pada tahun 2007."
Editor akhbar Donald Trelford menulis dalam The Observer bertarikh 21 September 1986: "Sinetron diraja telah mencapai titik tepu perhatian umum. Batas antara fakta dan fiksyen tidak lagi boleh didefinisikan. Sesetengah akhbar bukan sahaja tidak menyemak fakta sebelum ia diterbitkan, mereka langsung tidak peduli sama ada berita itu benar atau tidak."
Elizabeth diputerikan pada 02:40 pada 21 April 1926 semasa pemerintahan nenda sebelah ayahandanya, Raja George V. Ayahandanya, Duke York , ialah anakanda kedua kepada George V. Bondanya, Duchess York , ialah anak bongsu kepada seorang bangsawan Scotland, Claude Bowes-Lyon, Earl Strathmore dan Kinghorne ke-14.
Pertunangan itu tidak lari daripada kontroversi; Philip tidak mempunyai kedudukan kewangan, berketurunan asing (walaupun seorang rakyat British yang pernah berkhidmat dalam Tentera Laut Diraja sepanjang Perang Dunia Kedua), dan mempunyai saudara perempuan yang telah berkahwin dengan bangsawan Jerman yang mempunyai kaitan dengan Nazi.
Bagi membolehkan baginda berkhidmat sebagai salah seorang daripada lima Kaunselor Negara sekiranya ayahandanya hilang upaya atau berada di luar negara, seperti semasa lawatan baginda ke Itali pada Julai 1944, parlimen telah mengubah undang-undang apabila Elizabeth semakin hampir mencecah usia 18 tahun.
Dalam siaran kepada Komanwel British pada ulang tahun hari keputerian baginda yang ke-21 semasa lawatan itu, baginda membuat ikrar berikut: "Saya mengisytiharkan di hadapan anda semua bahawa seluruh hidup saya, sama ada panjang atau pendek, akan ditumpukan kepada perkhidmatan anda dan perkhidmatan keluarga besar diraja kita yang kita semua berada."
Elizabeth kemudian berkata dalam temu bual yang jarang berlaku, "Kami bertanya kepada ibu bapa saya jika kami boleh keluar dan melihat sendiri. Saya ingat kami takut untuk dikenali . Saya masih ingat barisan orang yang tidak dikenali berpaut tangan dan berjalan ke Whitehall, kami semua bergembira dan lega."
Selepas beberapa dekad belakunya konflik maritim, emiriyah pesisir pantai dikenali sebagai Negeri-negeri Gencatan Senjata dengan termeterainya Perjanjian Maritim Am dengan British pada tahun 1820 , yang menyebabkan Negeri-negeri Gencatan Senjata ini dikenali sebagai negeri naungan British.
Dari segi gred pula buah yang beratnya lebih 100 gram sebiji adalah Gred A sementara buah ciku yang beratnya kurang dari 100 gram sebiji jatuh Gred B. Teknologi mempercepatkan buah ciku masak yang lazim digunakan di Malaysia menggunakan bahan kalsium karbid dengan kadar 20 gram setiap 1 kg buah.
Pokok ciku, pokok sawo atau nama saintifiknya Manilkara zapota merupakan tumbuhan saka genus Manilkara famili Sapotaceae berasal dari selatan Mexico, Amerika Tengah dan Caribbean; namun ia juga diperkenalkan di Asia Selatan dan Asia Tenggara di mana ia mudah beradaptasi kepada pelbagai jenis iklim tropika dan monsun yang ada di sana.
Sarawak boleh dibahagikan kepada dua zon geologi: iaitu Plat Sunda, yang menjangkau barat daya dari Sungai Batang Lupar dan membentuk hujung selatan Sarawak; dan wilayah geosinklin yang meluas ke timur ke Sungai Batang Lupar, membentuk Kawasan tengah dan utara Sarawak.
Infrastruktur telekomunikasi mudah alih, menara siaran khas, dibina dan diuruskan oleh Sacofa Sdn Bhd, yang menikmati monopoli di Sarawak selepas syarikat itu diberikan perjanjian eksklusif selama 20 tahun mengenai penyediaan, penyelenggaraan dan penyewaan menara di negeri ini.
Sejumlah badan yang berbeza menguruskan bekalan air bergantung kepada tanggungjawab wilayah mereka, termasuk Lembaga Air Kuching , Lembaga Air Sibu , dan LAKU Management Sdn Bhd, yang mengendalikan bekalan air di Miri, Bintulu dan Limbang masing-masing, dan Jabatan Bekalan Air Luar Bandar yang menguruskan bekalan air untuk kawasan selebihnya.
Beliau ialah antara salah seorang penyanyi Malaysia yang berjaya menghasilkan album solo di setiap 4 dekad berturut-turut selain Dato' M Nasir, Dato' Sharifah Aini, Anita Sarawak, Dato' Khatijah Ibrahim, Ramlah Ram, ND Lala, Hattan, Alleycats dan Noraniza Idris.
Ditayangkan pada 31 Mei 1993, filem ini menjadi kejayaan komersial apabila berjaya memungut RM1 juta dalam tempoh 7 hari tayangan dan RM2.1 juta selepas hampir sebulan menemui peminat filem Melayu di pawagam-pawagam seluruh tanahair, Brunei serta Singapura.
Selepas itu, namanya kian memuncak menerusi lagu-lagu popularnya seperti "Perpisahan Tanpa Relamu", "Derita Cinta", "Azura", "Sandarkan Pada Kenangan", "Kau Lupa Janji", "Cinta Yang Terbiar", "Kekasih Awal dan Akhir" dan "Penghujung Rindu".
Rejim FRELIMO memberi perlindungan dan sokongan kepada gerakan penentang berbangsa kulit hitam di Afrika Selatan dan Zimbabwe , sementara kerajaan Rhodesia di bawah Ian Smith dan kemudiannya Afrika Selatan (pada ketika itu di bawah kerajaan minoriti kulit putih dan mengamalkan aparteid) menyokong RENAMO dalam perang saudara itu.
Dalam setahun, sebahagian besar daripada 250,000 orang Portugis di Mozambique telah meninggalkan negara itu — ada yang diusir oleh pemerintah wilayah yang hampir bebas, ada yang meninggalkan negara itu untuk mengelakkan kemungkinan tindakan balas dari pemerintah yang tidak stabil — dan Mozambique menjadi bebas daripada Portugal pada 25 Jun 1975.
Pada Ogos 2019, Presiden Mozambique Filipe Nyusi dan ketua parti Renamo iaitu parti pembangkang utama negara, Ossufo Momade, menandatangani perjanjian damai baharu Perjanjian Maputo atau Maputo Accord yang berjanji untuk menamatkan keganasan selama bertahun-tahun dan membuka laluan kepada pilihan raya pada Oktober .
Pemberian tanah ini mengikat para pendatang ke penempatan mereka, dan Mozambique di pedalaman sebahagian besar dibiarkan untuk ditadbir oleh prazeiro, pemegang geran, sementara pihak berkuasa pusat di Portugal memusatkan penggunaan langsung kekuasaan mereka, pada pandangan mereka, harta Portugis yang lebih penting di Asia Amerika.
Kota Bharu juga merupakan salah satu daripada 11 jajahan pentadbiran negeri Kelantan yang terdiri daripada Kota Bharu, Pasir Mas, Tumpat, Pasir Puteh, Bachok, Kuala Krai, Machang, Tanah Merah, Jeli, Gua Musang Dan Lojing.
Ketepatan sistem ini pada awalnya agak rendah tetapi tidak begitu penting disebabkan kekuatan bom nuklear yang digunakan, tetapi pembangunan selepas perang telah memperbaiki konsep pelantar inersia sehingga ke tahap ia mampu digunakan sebagai sistem pemanduan bagi ICBM yang terpaksa terbang beribu kilometer ke sasarannya.
Keadaan ini boleh mengakibatkan dehidrasi kerana kehilangan cecair badan dimunculkan tanda-tanda kehilangan regangan kulit normal dan tingkah laku mudah marah menyebabkan penurunan kencing, kehilangan warna kulit, degupan jantung yang cepat, dan penurunan daya tindak dalam tahap lebih parah.
Libya terletak dalam jarak yang mudah dicapai oleh negara-negara Eropah utama dan menghubungkan negara-negara Arab di Afrika Utara dengan negara-negara Timur Tengah, fakta bahawa sepanjang sejarah telah menjadikan pusat-pusat bandarnya menjadi persimpangan jalan yang ramai dan bukannya kawasan terpencil tanpa pengaruh sosial luar.
Pada 10 Mac 2021, Kerajaan Perpaduan Nasional sementara, yang menyatukan Kabinet Al-Thani Kedua dan Kerajaan Kesepakatan Nasional telah dibentuk, hanya untuk menghadapi tentangan baharu dalam Kerajaan Kestabilan Negara, sehingga Forum Dialog Politik Libya memastikan bahawa ia berterusan gencatan senjata.
Menurutnya, Sultan Johor menggunakan panji berwarna putih bagi melambangkan kesucian dan kekudusan; bakal raja juga menggunakan panji putih namun berbingkaikan warna diraja iaitu warna kuning; Bendahara menggunakan panji-panji berwarna hijau; Temenggong menggunakan panji berwarna hitam; manakala Laksamana menggunakan panji berwarna merah.
Bahagian segi empat yang berwarna biru tua di atas sebelah kiri menegak dari atas hingga ke bawah jalur merah yang kelima itu melambangkan perpaduan rakyat Malaysia; kanton tersebut mengandungi anak bulan yang melambangkan agama Islam sebagai agama bagi Persekutuan (seperti yang telah tertakluk di dalam Perlembagaan Persekutuan Malaysia).
Duli-Duli yang Maha Mulia Raja-Raja Melayu dan Tuan-Tuan Yang Terutama Gabenor-Gabenor dalam satu Persidangan Majlis Raja-Raja menjelang pembentukan Malaysia telah memperkenankan bahawa reka bentuk Bendera Malaysia hendaklah mengikut reka bentuk Bendera Persekutuan Tanah Melayu, dengan pengubahsuaian pada bilangan jalur-jalur dan pecahan bintang.
Dengan itu, buat pertama kalinya bendera Persekutuan Tanah Melayu telah dikibarkan dalam satu majlis menaikkan bendera tersebut yang dianjurkan oleh Pesuruhjaya Tinggi British pada 26 Mei 1950 di perkarangan Istana Sultan Selangor dengan dihadiri oleh DYMM Raja-Raja Melayu dan Pegawai-pegawai Raja George VI.
"Bahawa pada pendapat Majlis ini Bendera Persekutuan Tanah Melayu hendaklah seperti berikut:- Sebelas jalur melintang berwarna merah dan putih berselang-seli, jalur paling atas berwarna merah, mempunyai suku biru dengan bulan sabit dan sebelas bintang berbucu dalam warna kuning bertindih. Saiz standard bendera ialah enam kaki kali tiga kaki."
Bendera rekaan ketiga terubahsuai ini telah terinspirasi penuh daripada bendera rasmi Syarikat Hindia Timur Inggeris, ini boleh dibuktikan dengan sebahagian besar elemen utamanya yang disusun pada lunas yang sama khususnya pada jalur merah putih dan kotak berwarna biru disisi sebelah kiri atas bendera .
Pada bulan yang sama, dia juga dipilih sebagai salah satu 'Pemberi Inspirasi' untuk pelajar Akademi Fantasia 2013 bersama Melly Goeslaw dan Faizal Tahir di mana mereka akan berkongsi pengalaman mereka sebagai penyanyi dan motivasi kepada pelajar-pelajar di laluan mereka sebagai artis baru.
Pada bulan Ogos juga, dia telah dipilih antara beberapa pilih artis Malaysia untuk mengambil bahagian dalam konsert 'Harmoni dan Perpaduan' pada 25 Ogos yang diadakan di Dataran Merdeka, di samping beberapa artis Indonesia, termasuk Ahmad Dhani dan Rossa yang disiarkan di kedua-dua stesen televisyen negara, masing-masing TV1 dan Indosiar.
Beliau juga dicalonkan dalam Anugerah Planet Muzik 2013 di Dewan Konvensyen Suntec, Singapura dalam tiga kategori yang berbeza - Lagu Malaysia Terbaik, Duo / Berkumpulan Terbaik dan Lagu Serantau Paling Popular yang semuanya dikongsi dengan Hafiz Suip untuk kerjasama mereka dalam melalui lagu, "Muara Hati".
Dua tahun kemudian, pada 1995, kakak iparnya, Rozi Abdul Razak memujuk abang Siti, Ayie untuk membawa Siti yang ketika itu berusia 16 tahun ke Kuala Lumpur untuk menghadiri ujibakat Bintang HMI anjuran RTM di Auditorium P. Ramlee, Angkasapuri yang mana beliau menyanyikan lagu "Kaulah Segalanya" dendangan Ruth Sahanaya, biarpun tiba pada saat akhir.
Pada 13 Disember juga, dia telah diumumkan sebagai salah satu finalis dalam Anugerah Muzik Dunia 2012 bersama satu lagi penyanyi Malaysia, Shila Amzah dalam kategori Artis Wanita Terbaik Dunia, Persembahan Secara Langsung Terbaik Dunia dan Penghibur Terbaik Dunia.
Pada tahun yang sama, Siti buat pertama kalinya muncul di pentas antarabangsa di upacara penutupan Sukan Komanwel ke-16 di Kuala Lumpur pada 21 September, di mana beliau mengadakan persembahan di hadapan Ratu Elizabeth II dan konsort beliau Putera Phillip di kalangan delegasi dan pegawai dari 70 negara-negara Komanwel.
Pada 2007, Siti mengadakan kemunculan pertamanya di acara permaidani merah Anugerah Grammy yang bertempat di Staples Center, Los Angeles pada 11 Februari 2007 di mana pembabitannya ini menjadikan beliau rakyat Malaysia pertama yang diberi penghormatan berjalan di atas permaidani merah di majlis Grammy yang berprestij itu.
Pada 20–21 April 2007, Siti mengambil bahagian dalam Konsert Istana Cinta Nostalgia, sebuah acara penghormatan kepada Allahyarham Tan Sri P. Ramlee dan Puan Sri Saloma di Istana Budaya, Kuala Lumpur yang mempersembahkan pelbagai lagu ciptaan Tan Sri P. Ramlee sendiri, yang dinyanyikan oleh Siti dan artis jemputan yang lain.
Beliau juga menerima lima pencalonan daripada Anugerah Planet Muzik 2007 untuk dua kategori yang diundi oleh peminat dari Indonesia, Malaysia dan Singapura - Artis Wanita Paling Popular dan Lagu Paling Popular dan tiga kategori yang telah diadili oleh juri profesional dan hakim-hakim - Artis Wanita Terbaik, Lagu Terbaik dan Album Terbaik.
Album studio ke-12 Siti, Hadiah Daripada Hati menjengah pasaran pada 10 Disember 2007, dengan lagu berentak pop dengan pengaruh Latin, "Ku Mahu" menjadi single pertama dan muncul sebagai lagu tema pembukaan untuk siri televisyen Spa Q. Kemudian, lagu "Melawan Kesepian" menjadi single kedua dan runut pertama yang ada video muzik.
Daripada lima kategori, termasuk tiga pencalonan untuk kategori Susunan Muzik Terbaik di Dalam Lagu, album ini memperolehi beliau tiga anugerah untuk Album Pop Terbaik, Susunan Muzik Terbaik di dalam Lagu menerusi lagu "Cintamu" dan juga anugerah Persembahan Vokal Terbaik di dalam Album yang mana beliau tewas di tangan Jaclyn Victor pada tahun sebelumnya.
Katanya: "Sebagai artis, Siti sedar banyak tanggungjawab sosial lain yang harus dipikul. Jadi, Siti memilih untuk bersederhana dalam segala hal termasuk cara berpakaian. Siti mahu menampilkan bakat dan kebolehan suara yang dianugerahkan oleh Tuhan tanpa bersandarkan kepada keseksian."
"Purnama Merindu" dan "Satu Cinta Dua Jiwa" dari Adiwarna telah dipersembahkan bagi kategori Lagu Pop dan Balada Terbaik, dan "Hati Kama", duet bersama Noraniza untuk kategori Irama Malaysia Terbaik Kedua-duanya memenangi kategori masing-masing.
Meskipun jualan hambar kerana kekurangan promosi, kualiti album ini tidak dapat dinafikan dan ianya terbukti semasa Anugerah Industri Muzik ke-16, album Lentera Timur meraih anugerah Album Pop Etnik Terbaik dan Album Terbaik keseluruhan, di samping Persembahan Vokal Terbaik di dalam Lagu di Anugerah Industri Muzik 2009.
Beliau menerima anugerah Penyanyi Wanita Paling Popular 2009 selama 13 kali berturut-turut dan anugerah kategori keseluruhan, Bintang Paling Popular 2009 daripada Anugerah Bintang Popular Bintang Harian 2009 dengan undi daripada lebih 225, 300 undi daripada pembaca Berita Harian.
Pada 21 April, Siti memenangi dirinya dua lagi anugerah berdasarkan undi popular melalui perkhidmatan SMS daripada Anugerah Pilihan Pembaca Media Hiburan 2009/10 Beliau memenangi anugerah Artis Wanita Berkulit Cantik 2009/10 dan sekeping khas majlis itu, Anugerah Khas APPMH 2009/10.
Pada 28 November, beliau berada di Jepun selepas menerima jemputan oleh kedutaan Jepun di Malaysia untuk Festival Muzik Asean-Jepun - Muzik untuk Penyembuhan selepas Gempa Bumi untuk memperingati ulang tahun ke-40 perhubungan Jepun-Asean, dan sebagai sebuah rayuan muzik untuk alat bantuan bantuan untuk mangsa gempa bumi dan tsunami Tōhoku 2011.
Sepanjang acara ini, beliau mempersembahkan medley lagu-lagu yang telah dipilih sendiri oleh beliau - "Biarlah Rahsia", Koibito yo dan Nirmala di hadapan wakil-wakil lain dari Jepun dan negara-negara Asean dan juga Perdana Menteri Jepun, Shinzo Abe yang merasmikan festival itu.
Album studio ke-11 Siti, Transkripsi, merupakan album pertama terbitan SNP yang diterbitkan pada 23 April 2006 dan menampilkan komposer dari Indonesia seperti Melly Goeslaw, Glenn Fredly dan Erwin Gutawa dan komposer Malaysia seperti Aubrey Suwito, Cat Farish, Jenny Chin, Firdaus Mahmud dan Damian VE.
Beliau memulakan kerjayanya di industri muzik Malaysia seawal usia 16 tahun selepas memenangi pertandingan nyanyian Bintang HMI anjuran Radio Televisyen Malaysia pada 1 April 1995 Selepas program itu berakhir, beliau telah menerima empat tawaran kontrak rakaman daripada syarikat rakaman antarabangsa sebelum dilamar oleh Suria Records.
Sebulan sebelum konsert itu, beliau memenangi anugerah kesembilan berturut-turut Artis Malaysia Paling Popular 2009 dan juga Artis Serantau Paling Paopular 2009 daripada Anugerah Planet Muzik 2009, menewaskan 11 peserta lain di mana setiap negara, Indonesia, Malaysia dan Singapura mempunyai empat wakil berdasarkan undian SMS.
Album ini dikeluarkan pada 28 Disember di Malaysia dan 27 Januari di Indonesia, di bawah nama CTKD di mana ia merupakan singkatan dengan maksud tersirat di mana ia berdiri sebagai akronim bagi gabungan kedua-dua nama penyanyi, CT dan KD, dan juga sebagai tajuk keseluruhan album, ialah Canda, Tangis, Ketawa dan Duka.
Pada 21 Mac, beliau telah diberi peluang untuk berduet dengan Kenny Babyface melalui lagu-lagu seperti "Fire" dan "When I Fall in Love" untuk Sapurakencana Petroleum Malaysia Gala Grand Prix Charity 2013 yang dihadiri oleh pelbagai artis antarabangsa termasuk Josh Hartnett, Teri Hatcher, Kimora Lee Simmons dan lain-lain lagi.
Dengan penyertaan daripada 15 pelukis Malaysia, satu pelukis Sepanyol dan satu pelukis Iran, SITI: An Iconic Exhibition of Dato’ Siti Nurhaliza adalah pameran karya seni dan ukiran oleh 17 pelukis dan artis - mereka mengambil pada bagaimana Siti Nurhaliza telah memberi inspirasi kepada mereka.
Dibesarkan dari sebuah keluarga sederhana, pada usia 9 tahun, beliau bangun tidur seawal jam 4:00 pagi untuk membantu ibunya membuat dan menjual pelbagai kuih buatan sendiri di kawasan kejiranan beliau, di mana kadangkala, Siti juga membawa turun tiga tangga, meja sementara ke jalan utama untuk membuka sebuah gerai kecil.
Siti dilahirkan pada hari Khamis, 11 Januari 1979 di Berek Polis Kampung Awah, Temerloh, Pahang sebagai anak keempat dalam tujuh adik-beradik kepada pasangan Tarudin Ismail , seorang pegawai polis berpangkat Koperal dan Siti Salmah Bachik , seorang surirumah dan peniaga.
Beliau berasal daripada keluarga penggemar muzik, yang mana adik-beradiknya, Saiful Bahri, Siti Norsaida dan Siti Nursairah juga bekerja sebagai penyanyi, adik-beradiknya yang lain termasuk Saiful Suhairil , Saifullizan, Mohd Hafiz dan Mohd Ali.
Beliau juga membuat penampilan ketiga di Anugerah MTV Asia pada tahun 2004 yang diadakan di Singapura, di mana beliau mempersembahkan buat kali kedua berturut-turut untuk majlis tersebut dengan Gareth Gates, naib juara dari siri pertama versi England Idol, Pop Idol, dalam sebuah lagu yang asalnya oleh Gareth sendiri, "Say Isn’t So".
Pada November, Siti memenangi tiga anugerah yang berbeza - "Ikon Negara" dari Anugerah Kecemerlangan Wanita Malaysia 2014 pada 10 November, "Jewel of Muslim World" anugerah daripada Jewels Of Muslim World Awards 2014 pada 11 November dan anugerah "Lagenda Muzik Asia" daripada 2014 Top Asia Corporate Ball pada 22 November.
Pada 6 Disember, beliau memenangi tiga anugerah daripada lapan pencalonan yang diterimanya daripada Anugerah Industri Muzik ke-21 dalam kategori Rakaman Album Terbaik untuk album Konsert Lentera Timur , Persembahan Vokal Terbaik dalam Lagu untuk "Lebih Indah" dan Album Terbaik untuk Fragmen.
Album terbaru Datuk Siti, SimetriSiti telah dilancarkan pada 5 Mei dan mula di pasaran pada 10 Mei, mengandungi 10 buah lagu hasil karya komposer Malaysia dan Indonesia seperti Aubrey Suwito, Ade Govinda, Amirah Ali, Ad Samad, Ivan Lahardhika dan ramai lagi, Siti sendiri turut terlibat mencipta lagu untuk album studionya ke-17 ini.
Antara anugerah yang dimenanginya termasuklah 43 Anugerah Industri Muzik, 25 Anugerah Bintang Popular, 28 Anugerah Planet Muzik, 20 Anugerah Juara Lagu, 4 Anugerah MTV Asia, 3 Anugerah Muzik Dunia, 2 Anugerah Musik Indonesia, 2 Anugerah Muzik Singapura dan pemegang bagi 2 rekod di dalam Malaysia Book of Records.
Sepanjang kerjayanya, lagu-lagu Siti telah dirakamkan semula oleh artis-artis lain, termasuk single tradisional Melayu pertamanya, "Cindai" yang dirakam semula dalam versi Cina oleh Chien Bai Hui, seorang penyanyi Cina, dengan turut merakamkan semula Bukan Cinta Biasa dan Tirai Semalam dalam versi Cina.
Pada tahun 2008, bekas Menteri Negara bagi Hal Ehwal Belia dan Sukan Indonesia, Adhyaksa Dault menasihatkan Dewi Persik yang terkenal dengan pergerakan tarian terbuka dan seksi untuk menghindar persembahan beliau dan mencontohi cara Siti Nurhaliza apabila meneroka ke industri hiburanMenpora: Dewi Persik Bisa Laku Tanpa Goyang & Buka-bukaan .
Pada 18 Disember 2016, Siti meraih tujuh pencalonan di Anugerah Industri Muzik ke-22 termasuk Persembahan Vokal Terbaik di dalam Lagu , Lagu Nasyid Terbaik, Susunan Muzik Terbaik di dalam Lagu, Lagu Pop Terbaik, Rakaman Album Terbaik, Album Terbaik dan Lagu Terbaik.
Daripada 7 pencalonan yang diterimanya, beliau memenangi empat kategori, iaitu Album Terbaik menerusi album Unplugged, Persembahan Vokal Terbaik di dalam Lagu dan Susunan Muzik Terbaik di dalam Lagu menerusi lagu "Menatap Dalam Mimpi" dan Lagu Nasyid Terbaik .
Beberapa lagunya juga ditulis oleh dirinya yang disasarkan kepada golongan spesifik - "Biarlah Rahsia" yang telah ditulis dengan kiasan daripada pihak media yang mahu menyiasat tentang perhubungan peribadinya dan "Cahaya Cinta" yang dikarang khas untuk suaminya semasa perkahwinannya pada 2006.
Pada 11 Januari 2018, sempena ulang tahun kelahiran Siti ke-39, satu dedikasi istimewa untuk beliau telah diadakan di semua stesen radio tempatan Hot FM, Kool FM, Era FM, Sinar FM, Suria FM, Gegar FM dan Best FM dengan memutarkan koleksi lagu Siti, melangkaui era sejak mula bergelar penyanyi pada 1995.
Kurang daripada seminggu kemudian, pada 24 Disember, beliau diumumkan sebagai pemenang untuk tiga anugerah daripada Anugerah Muzik Dunia 2014 - Artis Melayu Wanita Terbaik Dunia, Persembahan Secara Langsung Melayu Terunggul dan Penghibur Melayu Terbaik Dunia.
Gareth Gates yang mengadakan persembahan bersama dengan Siti semasa Anugerah MTV Asia 2004 apabila ditanya apa yang beliau memikirkan tentang Siti, beliau berkata, "Dia pasti telah kelihatan dan dia pasti mempunyai suara. Jika beliau terus menyanyi cara yang dia lakukan, beliau mampu pergi lebih jauh."
Pada awal 2011, Siti mengacarakan rancangan bual bicaranya sendiri, SITI, dengan 13 episod yang dibahagikan kepada empat segmen utama - V.I.P. Siti, Sentuhan Kasih, Perspektif Siti dan Simfoni Siti dengan episod pertama yang disiarkan pada 12 Februari di Astro Ria.
Maka, harimau Siberia jantan yang lebih besar boleh mencapai kepanjangan 3.5 m "ikut lengkung" dan berat 306 kilogram, iaitu lebih besar berbanding harimau-harimau yang tinggal di kepulauan seperti harimau Sumatera, iaitu subspesies hidup yang terkecil dengan berat badan setakat 75–140 kg sahaja.